Source: http://www.bihon.ro/victorie-inainte-de-debutul-in-champions-league/1702286
Timestamp: 2017-02-21 02:53:00+00:00

Document:
Victorie înainte de debutul în Champions League - BIHON
Joburi Publi24 Romimo Bestauto BIHON Bihon CSM Oradea Victorie înainte de debutul în Champions League Victorie înainte de debutul în Champions League	De	Costel Demian	la 23. septembrie 2016 22:53	Reactualizat la: 23. septembrie 2016 22:56	E-Mail	follow	like	CSM Oradea a câștigat meciul cu BCM U Pitești, ultimul înainte de debutul în Champions League. FOTO: CSM Oradea - BCM U Pitesti	FOTO: Suporteri CSM Oradea
Baschetbaliștii lui Cristian Achim au început în forță partida și după doar un minut și jumătate conduceau cu 7-0. Cu un joc precis, orădenii au reușit să se mențină în avantaj pe tot parcursul partidei pe care au și reușit să o câștige cu 81 – 73.
Coșgheterul orădenilor a fost Branko Mirkovic cu 17 puncte, el fiind urmat de Zeno și Pasalic, ambii cu 16 puncte.
De menționat că Titus Nicoară nu a evoluat nici în acest meci, el fiind accidentat.
La finalul partidei de vineri, antrenorul CSM, Cristian Achim s-a declarat bucuros de victoria obținută: „A fost un meci frumos. Am alternat momentele foarte bune cu unele mai puțin reușite. Am avut multe momente în care concentrarea a lăsat de dorit. La un moment dat ne-am desprins la 17 puncte și uneori un astfel de ecart poate să creeze probleme în ideea în care unii jucători se relaxează. Noi nu avem voie să ni se întâmple asta, deoarece o echipă de talia Piteștiului te poate pedepsi și are capacitatea să revină în joc de la un astfel de deficit.
Mă bucur că Mandache și Pașca, reveniți după accidentări de durată, au intrat din ce în ce mai bine în echipă. Intră mai adânc în rotație. Mă bucur de jocul bun al lui Pasalic, care a legat două meciuri extrem de reușite. Ușor începem să ne legăm. Suntem încă departe de ceea ce ne dorim pentru că suntem foarte mult în urmă cu ceea ce am lucrat pe parte tactică. Sper însă că în cel mai scurt timp vom avea toate soluțiile la îndemână”. Debut în Basketball Champions League
CSM Oradea va disputa primul meci în Basketball Champions League împotriva formației slovace BC Prievidza. Partida se va desfășura marți, 27 septembrie, la Arena Antonio Alexe din Oradea, iar peste doar două zile, 29 septembrie, va avea loc returul în Slovacia.
Referitor la dubla cu Prividza, Cristian Achim spune că echipa sa își dorește să treacă de slovaci în primul tur al Champions League.
„Din păcate nu am nici cea mai mică informație despre echipa adversă. Prievidza nu are niciun meci oficial disputat, astfel încât va fi o necunoscută totală pentru noi la ora primului meci. Ne dorim foarte tare să câștigăm și să trecem de primul tur. Cu siguranță nu va fi ușor, Champions League este o competiție foarte puternică, dar și foarte frumoasă”
FOTO: CSM Oradea - BCM U Pitesti	FOTO: Suporteri CSM Oradea	Taguri: Basketball Champions League, BCM U Piteşti, csm oradea	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
	CSM 
 CSM 
 CSM 

CSM 
 CSM 
 CSM 
 csm